Εξαιρετική επιλογή διακοπών! Ενα σπίτι, μία ανάσα από το Μπατσί, χτισμένο στον βράχο με υπέροχη θέα τη θάλασσα! Πέτρα και ξύλο επικρατούν στον περιβάλλοντα χώρο, τόσο αρμονικά και τόσο καλαίσθητα που πραγματικά δεν θέλεις να φύγεις. Υπέροχη θέση, διαρρύθμιση, υλικά κατασκευής και διακόσμηση, όλα φτιαγμένα από πραγματικούς μερακλήδες.
Σπίτι τριών επιπέδων με εσωτερική σκάλα (ίσως όχι κατάλληλη για ανθρώπους μεγαλύτερης ηλικίας) και μπορεί να φιλοξενήσει μέχρι 6 άτομα. Κουζίνα πλήρως εξοπλισμένη, καθαροί χώροι, επιπλωμένοι με μεγάλη καλαισθησία και μεράκι σε κάθε λεπτομέρεια, βεράντες σε όλα τα επίπεδα με θέα τη θάλασσα. Barbecue υψηλών προδιαγραφών και κήπος που κόβει την ανάσα. Απλά υπέροχος!
Ευχαριστούμε τους οικοδεσπότες για την φιλοξενία τους και φυσικά την Κα Μαριάννα που μας υποδέχθηκε και μας φρόντισε.
Το συστήνουμε ανεπιφύλακτα!.